11.1 งบการเงิน

ผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2552คือ นายเจริญ ผู้สัมฤทธิ์เลิศ ผู้สอบบัญชีรับอนุญาตทะเบียน เลขที่ 4068 และ/หรือ
นางสาวบุญศรี โชติไพบูลย์พันธุ์

  ผู้สอบบัญชีรับอนุญาตทะเบียน เลขที่ 3756 และ/หรือนางสาววรรณาพร จงพีรเดชานนท์
  ผู้สอบบัญชีรับอนุญาตทะเบียน เลขที่ 4098 จากบริษัท เคพีเอ็มจี ภูมิไชย สอบบัญชี จำกัด

สำหรับผู้สอบบัญชีที่ได้รับความเห็นชอบจากผู้ถือหุ้นให้ทำการตรวจสอบงบการเงินของบริษัทฯและบริษัทย่อยและงบการเงินรวมปี
2549-2551 คือ นายโสภณ เพิ่มศิริวัลลภ ผู้สอบบัญชีรับอนุญาตทะเบียน เลขที่ 3182 และ/หรือ
นางสาวสุมาลี รีวราบัณฑิต ผู้สอบบัญชีรับอนุญาตทะเบียน เลขที่ 3970และ/หรือนางสาววิสสุตา
จริยาธนากร ผู้สอบบัญชีรับอนุญาตทะเบียน เลขที่ 3853และ/หรือ นางสาวรุ้งนภา เลิศสุวรรณกุล
ผู้สอบบัญชีรับอนุญาตทะเบียน เลขที่ 3516 จากบริษัทสำนักงาน เอินส์ท แอนด์ ยัง จำกัด

  ปี 2552 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2552 ไม่แสดงเงื่อนไข

  ปี 2551 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2551 ไม่แสดงเงื่อนไข

  ปี 2550 รายงานของผู้สอบบัญชีสำหรับงบการเงินรวมของบริษัท ดิเอราวัณกรุ๊ป จำกัด (มหาชน)
  สำหรับปี 2550 ไม่แสดงเงื่อนไข แต่มีข้อสังเกต

ค่าตอบแทนที่จ่ายให้แก่ผู้สอบบัญชีรอบปีบัญชี สิ้นสุด วันที่ 31 ธันวาคม 2552

1) ค่าตอบแทนจากการสอบบัญชี

  ------------------------- -------------------------- ---------------------- --------------
  รายการที่                   ชื่อบริษัทฯและบริษัทย่อย          ชื่อผู้สอบบัญชี              ค่าสอบบัญชี (บาท)

  1                         บริษัท ดิ เอราวัณ กรุ๊ป จำกัด     นางสาวบุญศรี โชติไพบูลย์พันธุ์ 2,145,000
                            (มหาชน)                                           

  2                         บริษัท โรงแรมเอราวัณ จำกัด     นางสาวบุญศรี โชติไพบูลย์พันธุ์ 530,000
                            (มหาชน)                                           

  3                         บริษัท เอราวัณ ราชดำริ จำกัด    นางสาวบุญศรี โชติไพบูลย์พันธุ์ 200,000

  4                         บริษัท เอราวัณ ภูเก็ต จำกัด      นางสาวบุญศรี โชติไพบูลย์พันธุ์ 160,000

  5                         บริษัท เอราวัณ สมุย จำกัด       นางสาวบุญศรี โชติไพบูลย์พันธุ์ 415,000

  6                         บริษัท เอราวัณ เจ้าพระยา จำกัด  นางสาวบุญศรี โชติไพบูลย์พันธุ์ 50,000

  7                         บริษัท เอราวัณ นาคา จำกัด      นางสาวบุญศรี โชติไพบูลย์พันธุ์ 50,000

  8                         บริษัท เดอะ รีเสิร์ฟ จำกัด       นางสาวบุญศรี โชติไพบูลย์พันธุ์ 50,000

  รวมค่าตอบแทนจากการสอบบัญชี                                                     3,600,000
  ------------------------- -------------------------- ---------------------- --------------

2) ค่าบริการอื่น

-ไม่มี-

(ข) สรุปฐานะการเงินและผลการดำเนินงาน

(1) ตารางสรุปงบดุลจากงบการเงินรวม

[]

(2) ตารางสรุปงบกำไรขาดทุนจากงบการเงินรวม

[]

(3) ตารางสรุปงบกระแสเงินสด

[]

(4) ตารางแสดงอัตราส่วนทางการเงิน

[]

11.2 อธิบายและการวิเคราะห์ฐานะการเงินและผลการดำเนินงาน

1. ผลการดำเนินงาน

ปี 2552 นับเป็นอีกปีหนึ่งที่ประเทศไทยต้องเผชิญกับความผันผวนของเหตุการณ์ต่าง ๆ
ไม่ว่าจะเป็นความขัดแย้งทางการเมืองภายในประเทศ
รวมถึงภาวะถดถอยของเศรษฐกิจโลกซึ่งต่อเนื่องมาจากปี 2551
อย่างไรก็ดีเราได้เล็งเห็นถึงปัจจัยเหล่านี้และได้เตรียมความพร้อมสำหรับสถานการณ์ต่าง ๆ
ที่จะเกิดขึ้น โดยได้มีการนำแผนการบริหารความเสี่ยงต่าง ๆ
มาปฏิบัติไม่ว่าจะเป็นมาตรการการประหยัดรายจ่ายในแต่ละธุรกิจของเรา
ซึ่งมีความยืดหยุ่นและสามารถรับมือได้กับสถานะการณ์ที่มีความแตกต่างกันไปในหลายรูปแบบ
รวมไปถึงการบริหารจัดการทางการเงินที่เหมาะสมให้มีความพร้อมกับทุกสถานการณ์
โดยให้ความสำคัญกับการจัดลำดับความสำคัญของค่าใช้จ่ายลงทุนรวมไปถึงการขยายกำหนดระยะเวลาการชำระคืนเงินต้นระยะยาวโดยไม่ถือเป็นการผิดนัดชำระหนี้และได้รับการยกเว้นการดำรงอัตราส่วนทางการเงิน
ทำให้ในปี 2552 เรามีเพียงภาระในการชำระดอกเบี้ยจ่ายโดยไม่มีภาระในการจ่ายชำระคืนเงินต้น
ส่งผลให้สามารถลดภาระการชำระคืนเงินต้นในช่วงปี 2552-2553 เป็นจำนวนประมาณ 1
พันล้านบาท ซึ่งแผนบริหารความเสี่ยงเหล่านี้ได้ดำเนินการตั้งแต่ก่อนสิ้นปี 2551
ส่งผลให้เราสามารถให้ความสำคัญกับการดำเนินงานทางด้านธุรกิจได้อย่างเต็มที่ในปี 2552
ซึ่งเป็นปีแห่งความท้าทายสำหรับทุกประเภทธุรกิจในประเทศ

ในส่วนของอุปสงค์
อุตสาหกรรมการท่องเที่ยวของประเทศไทยได้ปรับตัวดีขึ้นอย่างต่อเนื่องหลังจากการทรุดตัวในเดือนธันวาคม
2551 โดยจำนวนนักท่องเที่ยวได้เริ่มกลับเข้ามาในเดือนมกราคมมากขึ้น
ถึงแม้ว่าจะยังไม่กลับเข้าสู่ระดับปกติก็ตาม โดยในช่วงไตรมาสแรกของปี
อัตราการเข้าพักเฉลี่ยและรายได้ต่อห้องพักได้มีการเพิ่มขึ้นอย่างต่อเนื่อง
ซึ่งถือเป็นสัญญาณที่ดีของการฟื้นตัวและสอดคล้องกับรูปแบบของการฟื้นตัวจากเหตุการณ์ต่างๆ
ในอดีตที่อุตสาหกรรมเคยประสบมา ซึ่งจำนวนนักท่องเที่ยวจะกลับมาภายใน 4-6 อาทิตย์
ถึงแม้ว่าความวุ่นวายทางการเมืองในเดือนเมษายน 2552
รวมถึงการแพร่ระบาดของไข้หวัดใหม่สายพันธุ์ใหม่ H1N1 ในเดือนพฤษภาคม
จะส่งผลให้การฟื้นตัวของอุตสาหกรรมการท่องเที่ยวชะงักไปในไตรมาสที่ 2 ของปี
แต่จำนวนนักท่องเที่ยวได้เพิ่มขึ้นอีกครั้งหนึ่งหลังจากความวุ่นวายทางการเมืองได้คลี่คลายลง
และความกังวลต่อการแพร่ระบาดของไข้หวัดใหม่สายพันธุ์ใหม่ได้ลดน้อยลง
ซึ่งเห็นได้อย่างชัดเจนในไตรมาสที่ 3 และต่อเนื่องจนถึงไตรมาสที่ 4 ของปี 2552
โดยจำนวนนักท่องเที่ยวที่สนามบินสุวรรณภูมิมีการเติบโตเพิ่มขึ้นจากปีที่แล้วนับแต่เดือนกันยายนเป็นต้นมาจนถึงสิ้นปี
ส่งผลให้จำนวนนักท่องเที่ยวที่เดินทางเข้าสู่ประเทศไทยโดยรวมยังคงอยู่ในระดับ 14 ล้านคนต่อปี
ถึงแม้จะมีสถานการณ์ความวุ่นวายต่าง ๆ
และความถดถอยของสภาวะเศรษฐกิจโลกดังที่กล่าวไปในข้างต้น

ในด้านการดำเนินธุรกิจ
เราให้ความสำคัญกับกลยุทธ์ทางธุรกิจในการสร้างการเติบโตของรายได้ควบคู่ไปกับมาตรการควบคุมค่าใช้จ่ายซึ่งยังคงดำเนินการมาอย่างต่อเนื่อง
ซึ่งกลยุทธ์การกระจายความเสี่ยงของเรา โดยการขยายการลงทุนไปสู่โรงแรมระดับต่างๆ
และแหล่งท่องเที่ยวนอกเหนือจากกรุงเทพฯ ในช่วง 5
ปีที่ผ่านมานี้ได้ส่งผลดีอย่างเห็นได้ชัดภายใต้สภาวการณ์ที่ผันผวนดังที่กล่าวมา โดยจะเห็นได้ว่า
กลุ่มโรงแรมระดับกลาง (Midscale) และโรงแรมชั้นประหยัด (Economy)
ได้รับผลกระทบที่น้อยกว่ากลุ่มโรงแรมระดับ 5 ดาว (Luxury)
และเรามีการเติบโตอย่างเห็นได้ชัดจากกลุ่มโรงแรมชั้นประหยัด

ในด้านการพัฒนาโรงแรมใหม่ เราได้เปิดดำเนินการโรงแรมใหม่ 3 โรงแรมในปีนี้
ซึ่งเป็นไปตามแผนการขยายงานระยะยาวขั้นที่ 1 (Phase I Expansion) โดยในเดือนมีนาคม
2552 ได้เปิดโรงแรมโรงแรมไอบิส กรุงเทพ นานา ซึ่งเป็นไอบิสแห่งที่ 5 และเป็นไอบิสแห่งที่ 2
ของเราในกรุงเทพฯ รวมถึงเปิดดำเนินการ โรงแรมฮอลิเดย์ อินน์ พัทยา
ซึ่งเป็นโรงแรมระดับกลางแห่งที่ 2 ของเรา ในเดือน ตุลาคม 2552 และโรงแรม ไอบิส ภูเก็ต
กะตะ ซึ่งเป็นโรงแรมไอบิสแห่งที่ 6 และเป็นไอบิส แห่งที่ 2 ของเรา ที่ภูเก็ตในเดือนธันวาคม
2552 โดยโรงแรมใหม่ทั้ง 3 แห่งนี้มีจำนวนห้องทั้งสิ้น 825 ห้อง ทำให้ ณ สิ้นปี 2552
เรามีโรงแรมที่เปิดดำเนินการแล้ว 12 แห่ง รวมจำนวนห้องพัก 3,089 ห้อง
ซึ่งสามารถรองรับกลุ่มลูกค้าที่หลากหลายตั้งแต่ระดับ 5 ดาวถึงระดับกลาง
และระดับชั้นประหยัดคลอบคลุมตามแหล่งท่องเที่ยวสำคัญต่าง ๆ ของประเทศ
สำหรับโรงแรมที่ยังอยู่ระหว่างก่อสร้างมี 1 โรงแรม คือ โรงแรมไอบิสแห่งที่ 7
ตั้งอยู่ริมฝั่งแม่น้ำเจ้าพระยาซึ่งจะเป็นโรงแรมไอบิสแห่งที่ 3 ของเราในกรุงเทพ
โดยมีแผนจะเปิดดำเนินการในไตรมาส 4 ปี 2553
ซึ่งจะเป็นโรงแรมไอบิสที่มีขนาดใหญ่ที่สุดในกลุ่มโรงแรมไอบิสของเรา ด้วยจำนวนห้องพัก 267 ห้อง

การปรับตัวลดลงของสภาวะตลาดโดยรวมในปี 2552
ส่งผลให้รายได้จากการประกอบกิจการโรงแรมของเราลดลง ร้อยละ 8
ถึงแม้ว่ารายได้จากโรงแรมที่เปิดในปี 2551 จำนวน 5 แห่งจะเติบโตเพิ่มขึ้นถึง ร้อยละ 295
และมีรายได้เพิ่มขึ้นจากโรงแรมที่เปิดใหม่ 3 แห่งในปี 2552 จำนวน 120 ล้านบาทก็ตาม
สำหรับธุรกิจการให้เช่าพื้นที่ไม่ได้รับผลกระทบที่มีนัยสำคัญจากเหตุการณ์ดังกล่าว
และยังคงมีการเติบโตของรายได้และกำไรในปี 2552 โดยรวมเรายังสามารถทำกำไรก่อนดอกเบี้ย
ภาษีเงินได้ และค่าเสื่อมราคา (EBITDA) ได้ต่อเนื่องเป็นจำนวน 790 ล้านบาทในปีนี้
ซึ่งถึงแม้จะยังสูงกว่าค่าใช้จ่ายดอกเบี้ย ภาษีและค่าใช้จ่ายอื่นๆ
แต่ไม่เพียงพอที่จะครอบคลุมค่าเสื่อมราคาทางบัญชี ทำให้มีผลขาดทุนสุทธิในปีนี้ จำนวน 229
ล้านบาท

  ---------------------------------- ------------ ------------ ------------
  หน่วย : ล้านบาท                      2551         2552         เปลี่ยนแปลง

  รายได้จากกิจการโรงแรม                2,986        2,748        -8%

  รายได้ค่าเช่าและค่าบริการ               389          401          +3%

  รวมรายได้จากการดำเนินงาน             3,376        3,149        -7%

  ค่าใช้จ่ายในการดำเนินงาน               (2,299)      (2,359)      +3%

  กำไรก่อนดอกเบี้ย                      1,077        790          -27%
  ภาษิเงินได้และค่าเสื่อมราคา                                        

  ค่าเสื่อมราคาและค่าตัดจำหน่าย            (505)        (628)        +24%

  กำไรจากการดำเนินงาน                 572          162          -72%

  รายได้อื่น                            28           43           +50%

  ดอกเบี้ยจ่าย                          (274)        (307)        +12%

  กำไร(ขาดทุน)ก่อนหักภาษีเงินได้           327          (102)        -131%

  ภาษีเงินได้                           (93)         (46)         -51%

  ส่วนของผู้ถือหุ้นส่วนน้อย                  (61)         (32)         -48%

  กำไร (ขาดทุน) สุทธิก่อนรายการพิเศษ      173          (180)        -204%

  รายการพิเศษ-สุทธิ *                   (94)         (50)         -47%

  กำไร (ขาดทุน) สุทธิ                   78           (229)        -393%

  กำไร (ขาดทุน) สุทธิต่อสุทธิ              0.04         (0.10)       -391%
  ---------------------------------- ------------ ------------ ------------

  หมายเหตุ *รายละเอียดเพิ่มเติมในรายงานนี้

รายได้

สัดส่วนรายได้ประเภทต่าง ๆ ของเราได้เปลี่ยนไปในปี 2552
ซึ่งเป็นไปตามแผนกลยุทธ์การกระจายรายได้ที่เราวางไว้
โดยรายได้จากโรงแรมระดับประหยัดเป็นกลุ่มที่มีการเติบโตมากที่สุดในปีที่ผ่านมา
รายได้แบ่งตามประเภทของทรัพย์สินได้แสดงไว้ตามตารางและแผนภาพด้านล่างนี้

  ----------------------------------- -------- -------- -------- -------- -------- --------
  รายได้แบ่งตามประเภทของทรัพย์สิน          2550              2551              2552     

                                      ล้านบาท   สัดส่วน    ล้านบาท   สัดส่วน    ล้านบาท   สัดส่วน

  จากโรงแรม 5 ดาวในกรุงเทพฯ            2,528    74.6%    2,482    72.7%    1,997    62.6%

  จากรีสอร์ท 5 ดาวในต่างจังหวัด            189      5.6%     187      5.5%     182      5.7%

  จากโรงแรมระดับกลาง                   31       0.9%     261      7.6%     272      8.5%

  จากโรงแรมชั้นประหยัด                   -        0.0%     58       1.7%     297      9.3%

  รายได้จากโรงแรม                      2,748    81.0%    2,987    87.5%    2,748    86.1%

  ค่าเช่าและบริการจากพื้นที่สำนักงาน          178      5.2%     159      4.7%     172      5.4%

  ค่าเช่าและบริการจากพื้นที่ร้านค้า            164      4.8%     141      4.1%     144      4.5%

  จากอื่นๆ (ยอดขายศูนย์อาหาร,ที่จอดรถ ฯลฯ)  104      3.1%     89       2.6%     84       2.6%

  รายได้ค่าเช่าและค่าบริการจากอาคารให้เช่า   446      13.2%    389      11.4%    401      12.6%

  รายได้อื่น ๆ                           25       0.7%     28       0.8%     43       1.3%

  กำไรจากการขายเงินลงทุน                172      5.1%     9        0.3%     0        0.0%

  รวมรายได้                            3,391    100.0%   3,413    100.0%   3,192    100.0%
  ----------------------------------- -------- -------- -------- -------- -------- --------

หมายเหตุ : ไม่รวมรายการจาก อาคารอัมรินทร์พลาซ่า หลังจากไตรมาส 1 ของปี 2550
เป็นต้นไป

[]

สำหรับผลการดำเนินงานในปี 2552 ของทรัพย์สินทั้งหมด รวมทั้งโรงแรมที่เปิดใหม่ทั้ง 3
แห่งมีดังนี้:

-   โรงแรมระดับ 5 ดาว โรงแรมระดับ 5 ดาว 2 แห่งของเราในกรุงเทพ ซึ่งได้แก่
    โรงแรมแกรนด์ ไฮแอท เอราวัณ กรุงเทพ (“GHEB”) และโรงแรมเจดับบลิว แมริออท
    กรุงเทพ (“JWM”) มีผลการดำเนินงานลดลงในปี 2552 นี้ โดยอัตราการเข้าพักลดลงร้อยละ
    9 และอัตราค่าห้องพักเฉลี่ย (“ARR”) ลดลงร้อยละ 14 ส่งผลให้ รายได้เฉลี่ยต่อห้องพัก
    (“RevPar”) และรายได้ค่าห้องพักรวมของ 2 โรงแรมนี้ ลดลงร้อยละ 25 จากปีที่ผ่านมา
    ถึงแม้ว่าจะต้องเผชิญกับสภาวะตลาดที่ยากลำบากในปี 2552 รายได้เฉลี่ยต่อห้องพัก
    (RevPar) ของ GHEB ยังคงสามารถครองอันดับ 1 และของ JWM อยู่ที่อันดับ 4
    ของกลุ่มโรงแรม 5 ดาวในย่านธุรกิจใจกลางเมือง

  สำหรับในเขตพื้นที่ท่องเที่ยวต่างจังหวัด ภูเก็ตยังคงมีความแข็งแกร่งกว่าสมุย ซึ่งรีสอร์ทระดับหรู
  5 ดาวของเราก็ได้รับผลกระทบเช่นกัน สำหรับโรงแรมเรเนซองส์ เกาะสมุย รีสอร์ท แอนด์
  สปา (“RKS”) มีอัตราการเข้าพักลดลง ร้อยละ 11 และอัตราค่าห้องพักเฉลี่ย ลดลงร้อยละ 17
  ส่งผลให้รายได้เฉลี่ยต่อห้องพัก และรายได้ค่าห้องพักลดลงร้อยละ 31 ในขณะที่โรงแรม ซิกเซ้นท์
  เดสทิเนชั่น สปา ภูเก็ต (“SSP”) ซึ่งเปิดดำเนินการอย่างเป็นทางการในเดือนธันวาคม 2551
  มีอัตราการเข้าพักเพิ่มขึ้นร้อยละ 8 จากปีที่ผ่านมา และรายได้เฉลี่ยต่อห้องพัก
  เพิ่มขึ้นเกือบเท่าตัวในปีนี้ ซึ่งเป็นปีแรกของการดำเนินการเต็มปี
  ซึ่งเป็นผลมาจากการทำแผนการตลาดอย่างต่อเนื่องในช่วงปีที่ผ่านมา

  []

  รายได้รวมทั้งหมดของโรงแรมในกลุ่ม 5 ดาวทั้ง 4 แห่ง ลดลงจากปีก่อนร้อยละ 18 มาเป็น
  2,203 ล้านบาทในปีนี้ ซึ่งส่วนใหญ่เป็นผลมาจากการลดลงร้อยละ 24 ของรายได้ค่าห้องพัก
  ในขณะที่รายได้จากค่าอาหารและเครื่องดื่ม (“F&B”) ลดลงเพียงร้อยละ 9 เนื่องจากรายได้
  F&B ของ GHEB และ JWM
  มีฐานลูกค้าหลักที่เป็นกลุ่มลูกค้าในประเทศจึงไม่ได้แปรผันตามอัตราการเข้าพักของโรงแรมทั้งหมด
  โดยรายได้แยกตามประเภทของโรงแรมทั้ง 4 แห่งในปี 2552 แสดงตามกราฟด้านล่างนี้

  []

  หมายเหตุ : ไม่รวมผลกระทบจากการตัดรายการระหว่างกันทางบัญชี

-   โรงแรมระดับกลาง เรามีโรงแรมระดับกลางจำนวน 2 แห่งได้แก่ โรงแรมคอร์ทยาร์ท โดย
    แมริออท กรุงเทพ (“CYB”) ซึ่งเปิดดำเนินการเป็นปีที่สอง และ โรงแรมฮอลิเดย์ อินน์
    พัทยา (“HIP”) ซึ่งเพิ่งเริ่มเปิดดำเนินการในไตรมาส 4 ปี 2552 นี้
    สภาวะอุตสาหกรรมที่ปรับตัวลดลงส่งผลให้รายได้เฉลี่ยต่อห้องพัก ของ CYB
    ปรับตัวลดลงร้อยละ 20 ในปี 2552 เมื่อเปรียบเทียบกับปีที่แล้ว ส่วน HIP
    ซึ่งอยู่ในช่วงแรกของการดำเนินงานมีระดับการเข้าพักเฉลี่ยอยู่ที่ ร้อยละ 60 ในช่วง 3
    เดือนแรกของการดำเนินงาน ผลการดำเนินงานสำหรับปี 2552
    หรือตั้งแต่เริ่มเปิดดำเนินการเป็นดังนี้ :

[]

  กลุ่มโรงแรมระดับกลางของเรามีรายได้รวม 274 ล้านบาทในปี 2552 ซึ่งเพิ่มขึ้น ร้อยละ 4
  จากปี 2551 ถึงแม้ว่ารายได้ของ CYB จะลดงร้อยละ 18
  ทั้งนี้เป็นผลมาจากการเพิ่มขึ้นจากรายได้ของ HIP ซึ่งเปิดดำเนินการ เพียง 3 เดือนในปี 2552
  โดยรายได้แยกตามประเภทของโรงแรมระดับกลางในปี 2552 แสดงตามแผนภาพด้านล่างนี้

  []

  หมายเหตุ : ไม่รวมผลกระทบจากการตัดรายการระหว่างกันทางบัญชี

-   โรงแรมชั้นประหยัด โรงแรมชั้นประหยัดทั้งหมดของเราเปิดดำเนินการภายใต้แบรนด์ “ไอบิส”
    ซึ่ง ณ สิ้นปี 2552 เรามีโรงแรมชั้นประหยัดจำนวน 6 แห่ง
    ซึ่งเป็นกลุ่มที่มีการเติบโตสูงที่สุดในปี 2552 โดยโรงแรมไอบิส 4 แห่งแรก ได้แก่ ไอบิส
    ภูเก็ต ป่าตอง (“IPK”) ไอบิส พัทยา (“IPT”) ไอบิส กรุงเทพ สาทร (“IST”) และ
    ไอบิส สมุย บ่อผุด (“ISM”) ซึ่งเปิดดำเนินการในปี 2551 มีการเติบโตของอัตราการเข้าพัก
    และ รายได้เฉลี่ยต่อห้องพักอย่างมากเมื่อเทียบกับปีที่ผ่านมา ในขณะที่ ไอบิส กรุงเทพ นานา
    (“INN”) ซึ่งเปิดดำเนินการในเดือนมีนาคมปีนี้ เป็นโรงแรมที่มีอัตราการเข้าพัก
    และรายได้เฉลี่ยต่อห้องพักสูงที่สุดในกลุ่มโรงแรมชั้นประหยัดของเราในปี 2552 นอกจากนี้
    ไอบิส ภูเก็ต กะตะ (“IKT”) ซึ่งเพิ่งเปิดดำเนินการเป็นเดือนแรกในเดือนธันวาคม 2552
    ก็สามารถทำระดับอัตราการเข้าพักได้ถึงร้อยละ 58 ผลการดำเนินงานสำหรับปี 2552
    ของกลุ่มโรงแรมชั้นประหยัดเป็นดังนี้

  []

  []กลุ่มโรงแรมระดับประหยัดของเรามีรายได้รวม 297 ล้านบาทในปี 2552 ซึ่งเพิ่มขึ้น ร้อยละ
  411 จากปี 2551 ซึ่งรายได้ส่วนใหญ่มาจากรายได้ค่าห้องพัก
  โดยรายได้แยกตามประเภทของโรงแรมระดับกลางในปี 2552 แสดงตามแผนภาพด้านล่างนี้

  หมายเหตุ : ไม่รวมผลกระทบจากการตัดรายการระหว่างกันทางบัญชี

-   ธุรกิจการให้เช่าพื้นที่ ธุรกิจการให้เช่าพื้นที่ 2 แห่ง คือ อาคารเพลินจิต เซ็นเตอร์ (“PC”)
    ซึ่งเป็นอาคารสำนักงานพร้อมร้านค้าย่อยในย่านธุรกิจใจกลางกรุงเทพฯ และ อาคารเอราวัณ
    แบงค็อก (“EB”) ซึ่งเป็นร้านค้าระดับหรูติดกับโรงแรม แกรนด์ ไฮแอท เอราวัณของเรานั้น
    ยังคงมีผลการดำเนินงานที่ดีในปี 2552 โดยธุรกิจการให้เช่าพื้นที่ทั้ง 2 แห่งนี้
    มีการเติบโตของรายได้และอัตราค่าเช่าที่สูงกว่าปีที่ผ่านมา ตามตารางด้านล่างนี้

  ­

  -------------------- --------- ------- ----------- -------- ------- -----------
                       เพลินจิต                        เอราวัณ           
                       เซ็นเตอร์                       แบงค็อก           

                       2551      2552    %ปลี่ยนแปลง   2551     2552    %ปลี่ยนแปลง

  อัตราการเช่าพื้นที่        96.1%     93.5%   -2.6%       89.8%    92.7%   +2.9%

  รายได้เฉลี่ย            452       496     +10%        1,206    1,223   +1%
  (บาท/ตร.ม./เดือน)                                                    
  -------------------- --------- ------- ----------- -------- ------- -----------

  รายได้รวมจากธุรกิจการให้เช่าพื้นที่ (รวมทั้งร้านค้าต่างๆ ในอาเขตของโรงแรม GHEB)
  เท่ากับ 401 ล้านบาท ซึ่งเพิ่มขี้นร้อยละ 3 จากช่วงเวลาเดียวกันของปีก่อน รายได้ของอาคาร
  PC เพิ่มขึ้นร้อยละ 4 มาเป็น 289 ล้านบาทในปี 2552 และรายได้ของอาคาร EB ก็ปรับตัว
  เพิ่มขึ้นร้อยละ 3 มาเป็น 98 ล้านบาท
  การเพิ่มขึ้นดังกล่าวส่วนใหญ่เนื่องมาจากอัตราค่าเช่าที่สูงขึ้นจากผู้เช่าเดิมที่มีการต่ออายุสัญญาในระหว่างปีและผู้เช่าใหม่
  โดยรายได้จากอาคาร PC และ EB ในช่วง 2 ปีที่ผ่านมา ได้แสดงในแผนภาพด้านล่างนี้

[]

ผลกำไรจากการดำเนินงาน

รายได้รวมก่อนหักดอกเบี้ย ภาษี ค่าเสื่อมราคา และรายการตัดบัญชี (“EBITDA”)
ซึ่งไม่รวมรายได้อื่นและรายการไม่ปกติ เท่ากับ 790 ล้านบาทในปี 2552 ซึ่งลดลงจากปีที่ผ่านมา
และส่งผลถึงระดับอัตรากำไรระดับ EBITDA ที่ลดลงจากร้อยละ 32 ในปี 2551 มาเป็นร้อยละ 25
ในปี 2552 โดยสาเหตุหลักมาจากการลดลงของรายได้จากโรงแรมที่เปิดดำเนินการก่อนปี 2551
เนื่องจากโรงแรมที่เปิดดำเนินการในปี 2551
และธุรกิจการให้เช่าพื้นที่ล้วนแต่แสดงการเติบโตเพิ่มขึ้นของ EBITDA และอัตรากำไรระดับ
EBITDA ในปี 2552 ค่าเสื่อมราคาและค่าตัดจำหน่ายในปี 2552 เท่ากับ 628 ล้านบาท เพิ่มขึ้น
123 ล้านบาท หรือร้อยละ 24 จากปีที่ผ่านมา เป็นผลมาจากการเปิดโรงแรมใหม่จำนวน 3
แห่งในปี 2552 และสืบเนื่องจากการที่โรงแรมจำนวน 5 แห่งที่เปิดดำเนินการในปี 2551
ได้เปิดดำเนินการเต็มปีในปี 2552 นี้ ส่งผลให้ในปี 2552 นี้เรามีกำไรจากการดำเนินงานเท่ากับ
162 ล้านบาท ซึ่งลดลง ร้อยละ 72 จากปีที่ผ่านมา

แผนภาพด้านล่างนี้แสดงถึงผลกำไรในแต่ละทรัพย์สิน
ซึ่งไม่รวมผลกระทบจากการตัดรายการระหว่างกันทางบัญชี และการบริหารปันส่วนของสำนักงานใหญ่

[]

ต้นทุนทางการเงิน

อัตราดอกเบี้ยเฉลี่ยของเรายังอยู่ในระดับเดียวกับปีที่ผ่านมาที่ประมาณร้อยละ 4 ต่อปี
โดยต้นทุนทางการเงินสำหรับปี 2552 เพิ่มขึ้นร้อยละ 12 มาเป็น 307 ล้านบาท
ซึ่งเป็นผลมาจากการรับรู้ต้นทุนทางการเงินในงบกำไรขาดทุน สำหรับโรงแรมที่เปิดใหม่ 3
โรงแรมในปี 2552 และการรับรู้ต้นทุนทางการเงินเต็มปีสำหรับโรงแรมที่เปิดดำเนินงานในปี 2551
โดยโรงแรมทั้ง 5 แห่งที่เปิดดำเนินงานในปี 2551 มีต้นทุนทางการเงินเท่ากับ 91 ล้านบาทในปี
2552 เปรียบเทียบกับ 36 ล้านบาทในปี 2551 ในขณะที่ โรงแรมใหม่ 3
โรงแรมมีต้นทุนทางการเงินเท่ากับ 19 ล้านบาท
ในขณะที่ต้นทุนทางการเงินของโรงแรมเดิมลดลงจากปีที่แล้ว

รายการพิเศษ

ในปี 2552 เรามีรายการพิเศษเป็นค่าใช้จ่ายในงบกำไรขาดทุนจำนวน 50 ล้านบาท
ซึ่งมาจากค่าใช้จ่ายก่อนการเปิดดำเนินการของโรงแรมไอบิส กรุงเทพ นานา โรงแรมฮอลิเดย์
อินน์ พัทยา และ โรงแรม ไอบิส ภูเก็ต กะตะ ค่าใช้จ่ายเหล่านี้ได้ถูกบันทึกไว้ใน
“ค่าใช้จ่ายในการขายและบริหาร” ในงบกำไรขาดทุน สำหรับปี 2551
มีรายการพิเศษที่บันทึกเป็นค่าใช้จ่ายในงบกำไรขาดทุนจำนวน 94 ล้านบาท
ซึ่งมาจากค่าใช้จ่ายก่อนการเปิดดำเนินการของโรงแรมที่เปิดในปี 2551 จำนวน 103
ล้านบาทซึ่งบันทึกเป็น “ค่าใช้จ่ายในการขายและบริหาร”
และมีกำไรจากการขายเงินลงทุนในบริษัทย่อยเพิ่มเติม จำนวน 9 ล้านบาท ซึ่งบันทึกเป็น
“รายได้อื่น” ในไตรมาส 1/2551

2. รายงานสถานะทางการเงิน

รายจ่ายเงินทุน

ณ วันที่ 31 ธันวาคม 2552 เรามีทรัพย์สินรวมเพิ่มขึ้นร้อยละ 5 จากสิ้นปี 2551 มาเป็น 13,289
ล้านบาท ซึ่งส่วนใหญ่เป็นผลมาจากการเพิ่มขึ้นของสินทรัพย์ถาวร
เนื่องจากเรามีรายจ่ายเงินทุนจำนวน 1,373 ล้านบาทระหว่างปี 2552
ส่วนใหญ่เพื่อโครงการโรงแรมใหม่ 3 โรงแรมที่เปิดดำเนินการในปีนี้ และโครงการโรงแรมไอบิส
กรุงเทพ ริเวอร์ไซด์ ที่อยู่ในระหว่างก่อสร้างอีก 1 โรงแรม
แหล่งเงินทุนของโครงการลงทุนเหล่านี้มาจากเงินกู้โครงการและกระแสเงินสดจากการดำเนินงาน
มีผลให้ ณ สิ้นปี 2552 นี้ เราได้เสร็จสิ้นการพัฒนาโรงแรมแล้วจำนวน 10 แห่งจากจำนวนทั้งหมด
14 แห่ง ที่ได้กำหนดไว้ในแผนการลงทุนระยะยาวขั้นที่ 1
เพื่อให้เราเป็นหนึ่งในองค์กรชั้นนำของธุรกิจโรงแรมและอุตสาหกรรมท่องเที่ยวของประเทศไทย
สำหรับแผนการพัฒนาโรงแรมไอบิสอีกจำนวน 3 แห่งที่ หัวหิน
กระบี่และศรีราชาซึ่งเรามีกรรมสิทธิ์การถือครองที่ดินและได้รับการอนุมัติการสนับสนุนทางการเงินแล้วนั้น
ยังอยู่ในระหว่างการพิจารณาความเป็นไปได้ หากมีการพัฒนาต่อคาดว่าจะใช้เงินลงทุนเพิ่มประมาณ
880 ล้านบาทในการพัฒนาจนเสร็จสิ้นทั้ง 3 โครงการ

[]แผนภาพด้านล่างนี้แสดงรายจ่ายเงินทุนในระหว่างปี 2552

หนี้สิน

หนี้สินรวมเพิ่มขึ้นร้อยละ 9 จาก 8,872 ล้านบาท ณ สิ้นงวดธันวาคม 2551 มาเป็น 9,750
ล้านบาท ณ สิ้นงวดธันวาคม 2552
ซึ่งส่วนที่เพิ่มขึ้นส่วนใหญ่มาจากการเบิกเงินกู้โครงการเพิ่มเติมดังกล่าว
ดังที่กล่าวข้างต้นว่าบริษัทไม่มีภาระต้องจ่ายคืนต้นเงินของเงินกู้ระยะยาวในปี 2552
จึงทำให้เงินกู้จากสถาบันการเงินเพิ่มขึ้นระหว่างปีมาเป็น 8,570 ล้านบาท ณ สิ้นงวดธันวาคม
2552 ในขณะที่ส่วนของผู้ถือหุ้นในปี 2552 ลดลงจากผลขาดทุนในปี 2552
ส่งผลให้อัตราส่วนหนี้สินต่อทุน(D/E) เพิ่มขึ้นเป็น 2.7 เท่า ณ สิ้นปี 2552
ซึ่งถึงแม้จะอยู่ในระดับสูงแต่เรามีความเชื่อมั่นว่าการบริหารสภาพคล่องยังอยู่ในระดับที่ควบคุมได้เนื่องจากเงินกู้โครงการต่าง
ๆ มีระยะผ่อนผันการชำระคืนเงินต้น (grace period) เกินกว่า 2 ปี
และระยะเวลาการชำระคืนเงินต้นได้พิจารณาให้มีความเหมาะสมกับกระแสเงินสดจากการดำเนินงานที่คาดว่าจะได้รับจากแต่ละโรงแรม
โดยเฉพาะอย่างยิ่งในช่วง3 ปีแรกของการดำเนินงาน นอกจากนี้
ยอดเงินกู้ระยะยาวที่จะครบกำหนดในอีก 3 ปี ข้างหน้า ( 2553-2555) นี้
คิดเป็นสัดส่วนเพียงร้อยละ 25 ของยอดหนี้คงค้าง
ในขณะที่อัตราส่วนความสามารถในการชำระดอกเบี้ยยังคงอยู่ในระดับที่สูง 2.4 เท่า
และเรายังมีวงเงินกู้ระยะสั้นที่ยังไม่ได้ใช้อีกจำนวน 1,732 ล้านบาท ณ สิ้นปี 2552
จากวงเงินทั้งหมด 1,939 ล้านบาท

ณ วันที่ 31 ธันวาคม 2552 บริษัทมีเงินกู้ยืมจากสถาบันการเงินจำนวนทั้งสิ้น 8,569.9 ล้านบาท
มีรายละเอียดดังนี้

+-----------+------+-------+-------------+----------------------------+
| ประเภท    | บริษัท | ยอด   | อัตราดอกเบี้ย  | หลักประกันเงินกู้               |
|           |      | คงค้าง |             |                            |
|           |      | (ล้า   |             |                            |
|           |      | นบาท) |             |                            |
+===========+======+=======+=============+============================+
| เงิน       | ER   | 207.2 | MMR         | -                          |
| กู้ยืมระยะสั้น | AWAN |       |             | สิทธิก                       |
|           | และ  |       | (money      | ารเช่าที่ดินอาคารเพลินจิตเซ็นเตอร์ |
| จากสถ     | EWH  |       | market      |                            |
| าบันการเงิน |      |       | rate)       | - ที่ดิน                      |
|           |      |       |             | พัทย                        |
|           |      |       |             | า(ระหว่างไอบิสพัทยาและHoliday |
|           |      |       |             | Inn)                       |
|           |      |       |             |                            |
|           |      |       |             | - สิทธิการเช่าที่ดิน             |
|           |      |       |             | และอาคารโรงแรมแกรนด์ ไฮแอท  |
|           |      |       |             | เอราวัณ                     |
+-----------+------+-------+-------------+----------------------------+
| รวม–เงิน   |      | 207.2 |             |                            |
| กู้ยืมระยะสั้น |      |       |             |                            |
+-----------+------+-------+-------------+----------------------------+
| เงินกู้ยืมระย | ER   | 3,    | MLR -1.50%  | -สิทธิก                      |
| ะยาวจากสถ | AWAN | 461.9 |             | ารเช่าที่ดินและอาคารโรงแรมไอบิส |
| าบันการเงิน |      |       |             | สาทร                       |
|           |      |       |             |                            |
|           |      |       |             |  ,ไอบิส นานา และ            |
|           |      |       |             | อาคารเพลินจิตเซ็นเตอร์         |
|           |      |       |             |                            |
|           |      |       |             | -ที่ดิน และอาคารโรงแรมไอบิส    |
|           |      |       |             | พัทยา ,ไอบิสป่าตอง            |
|           |      |       |             |                            |
|           |      |       |             |   ไอบิสสมุย , โรงแรม Holiday |
|           |      |       |             | Inn Pattaya                |
|           |      |       |             |                            |
|           |      |       |             | ไอบิสกะตะ  ไอบิสศรีราชา       |
+-----------+------+-------+-------------+----------------------------+
|           |      | 280.0 | 5.00%       | - ที่ดิน                      |
|           |      |       |             | พัทย                        |
|           |      |       |             | า(ระหว่างไอบิสพัทยาและHoliday |
|           |      |       |             | Inn)                       |
+-----------+------+-------+-------------+----------------------------+
|           |      | 1,    | MLR -2.00%  | -สิทธิการเช่าที่ดิน และ          |
|           |      | 000.0 |             | อาคารโรงแรมเจดับบลิว แมริออท  |
|           |      |       | FD(6        |                            |
|           |      | 1,    | Mnt.)+2.00% |                            |
|           |      | 000.0 |             |                            |
+-----------+------+-------+-------------+----------------------------+
|           | EWH  | 800.0 | MLR – 1.50% | - สิทธิการเช่าที่ดิน             |
|           |      |       |             | และอาคารโรงแรมแกรนด์ ไฮแอท  |
|           |      |       |             | เอราวัณ                     |
+-----------+------+-------+-------------+----------------------------+
|           | ERD  | 681.2 | MLR – 1.50% | - หุ้นERDและค้ำประกันโดย       |
|           |      |       |             | ERAWAN                     |
+-----------+------+-------+-------------+----------------------------+
|           | EPK  | 800.0 | MLR – 1.50% | - ที่ดินและ                   |
|           |      |       |             | อาคาร โรงแรมซิกเซ๊นส์ภูเก็ต     |
+-----------+------+-------+-------------+----------------------------+
|           | ESM  | 301.1 |        MLR  | - ที่ดิน และ                  |
|           |      |       | – 1.50%     | อาคารโรงแรมเรเนซองส์        |
|           |      |       |             | เกาะสมุย                    |
+-----------+------+-------+-------------+----------------------------+
|           | ECP  | 38.5  |        MLR  | -                          |
|           |      |       | – 1.50%     | สิทธิการเช่าที่ดิน               |
|           |      |       |             | และอาคารโรงแรมไอบิสริเวอร์ไซด์ |
+-----------+------+-------+-------------+----------------------------+
| รวม–เงินก  |      | 8,    |             |                            |
| ู้ยืมระยะยาว |      | 362.7 |             |                            |
+-----------+------+-------+-------------+----------------------------+
| รวม–      |      | 8,    |             |                            |
| เง        |      | 569.9 |             |                            |
| ินกู้ยืมทั้งหมด |      |       |             |                            |
+-----------+------+-------+-------------+----------------------------+

       ERAWAN : บมจ. ดิเอราวัณกรุ๊ป      EWH : บมจ. โรงแรมเอราวัณ      ERD : 
บริษัท เอราวัณ ราชดำริ จำกัด    

 EPK  : บริษัท เอราวัณ ภูเก็ต จำกัด     ESM : บริษัท เอราวัณ สมุย จำกัด   ECP :
บริษัท เอราวัณ เจ้าพระยา จำกัด 

สารสนเทศการลงทุนของบริษัทฯ ในบริษัทในเครือ บริษัทร่วม และบริษัทอื่น

ณ วันที่ 31 ธันวาคม 2552

1.การลงทุนของบริษัทฯในบริษัทในเครือ บริษัทร่วม และบริษัทอื่น

[]

2.การลงทุนของบริษัทย่อยในบริษัทในเครือ และบริษัทอื่น

[]

สรุปฐานะการเงินและผลการดำเนินงานของบริษัทย่อยและบริษัทร่วม

บริษัทย่อย (ปัจจุบัน)

(หน่วย : บาท)

[]

[]

[]

บริษัทย่อย (ปัจจุบัน)

(หน่วย : บาท)

[]

[]

[]

บริษัทย่อย (ปัจจุบัน)

  (หน่วย : บาท)

[]

บริษัทย่อย (.เดิม)

[]

  หมายเหตุ : บจก.เอราวัณ เพลินจิต ได้โอนขายกิจการทั้งหมดแก่บริษัทเมื่อวันที่ 1 มกราคม
  2551และได้จดทะเบียน เลิกบริษัทเสร็จสิ้นแล้ว

[]

  หมายเหตุ : บจก. เพลินจิต เรียลเอสเทท ได้โอนขายกิจการทั้งหมดแก่บจก. เอราวัณ
  เพลินจิตเมื่อวันที่ 1 สิงหาคม 2548 และได้จดทะเบียน

  เลิกบริษัทเสร็จสิ้นแล้ว

บริษัทร่วม

  (หน่วย : บาท)

  []

บริษัทอื่น

  (หน่วย : บาท)

  []